
[bookmark: TextBodyBegin]Az Európai Parlament
–	tekintettel az Európai Unió működéséről szóló szerződés 314. cikkére,
–	tekintettel az Európai Atomenergia-közösséget létrehozó szerződés 106a. cikkére,
–	tekintettel az Unió általános költségvetésére alkalmazandó pénzügyi szabályokról szóló, 2024. szeptember 23-i (EU, Euratom) 2024/2509 európai parlamenti és tanácsi rendeletre[footnoteRef:1] és különösen annak 44. cikkére, [1:  	HL L, 2024/2509, 2024.9.26., ELI: http://data.europa.eu/eli/reg/2024/2509/oj.] 

–	tekintettel az Európai Unió 2024. évi pénzügyi évre szóló általános költségvetésére, amelyet 2023. november 22-én fogadtak el véglegesen[footnoteRef:2], [2:  	HL L, 2024/207, 2024.2.22., ELI: http://data.europa.eu/eli/budget/2024/207/oj.] 

[bookmark: _GoBack]–	tekintettel a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:3], [3:  	HL L 433. I, 2020.12.22., 11. o., ELI: http://data.europa.eu/eli/reg/2020/2093/oj.] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra[footnoteRef:4], [4:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj] 

–	tekintettel az Európai Unió saját forrásainak rendszeréről és a 2014/335/EU, Euratom határozat hatályon kívül helyezéséről szóló, 2020. december 14-i (EU, Euratom) 2020/2053 tanácsi határozatra[footnoteRef:5], [5:  	HL L 424., 2020.12.15., 1. o., ELI: http://data.europa.eu/eli/dec/2020/2053/oj.] 

–	tekintettel a Bizottság által 2024. október 10-én elfogadott, 5/2024. számú költségvetés-módosítási tervezetre (COM(2024)0650),
–	tekintettel a Tanács által 2024. november 5-én elfogadott, és a Parlamentnek 2024. november 12-én továbbított, az 5/2024. számú költségvetés-módosítási tervezetről szóló álláspontra (14477/2024 – C10-0186/2024),
–	tekintettel eljárási szabályzata 96. és 98. cikkére,
–	tekintettel a Költségvetési Bizottság jelentésére (A10-0017/2024),
A.	mivel az 5/2024. számú költségvetés-módosítási tervezet célja a kiadások kiigazítása, különösen a kifizetési előirányzatok tekintetében, valamint az uniós költségvetés bevételeinek aktualizálása;
B.	mivel a kiadásokkal kapcsolatban az 5/2024. számú költségvetés-módosítási tervezet a kötelezettségvállalási előirányzatok 44,5 millió EUR-val és a kifizetési előirányzatok 2,95 milliárd EUR-val történő nettó növekedését vonja maga után; mivel a többéves pénzügyi keret 2b., 5. és 7. fejezete alatt rendelkezésre álló mozgástér hiányában a Bizottság további 7,2 millió EUR igénybevételét javasolja a Rugalmassági Eszközből, és további 68,5 millió EUR-t az egységes tartalékeszköz a) komponenséből;
C.	mivel a bevételi oldalon az 5/2024. számú költségvetés-módosítási tervezet 2024 októberéig összesen 2,82 milliárd EUR összegű végleges pénzbírságot és bírságot vezet be a 2024. évi költségvetésbe, ami azt jelenti, hogy a kifizetési igények kielégítéséhez 139,9 millió EUR összegű kiegészítő GNI-hozzájárulásra van szükség;
D.	mivel az 5/2024. számú költségvetés-módosítási tervezet új bevételi és kiadási költségvetési sorokat is bevezet az ukrajnai hitelegyüttműködési mechanizmus számára, amelynek keretében a támogatást az immobilizált orosz állami eszközökből származó jövőbeli bevételekből biztosított és visszafizetett hiteleken keresztül nyújtják;
1.	tudomásul veszi az 5/2024. számú költségvetés-módosítási tervezetet, annak a Bizottság által benyújtott formájában;
2.	üdvözli az Európai Regionális Fejlesztési Alap (ERFA) megnövekedett kifizetési igényeit, valamint a közös agrárpolitikára vonatkozó kifizetési igényeket a globális átcsoportosítás keretében (DEC 11/24), ami azt jelzi, hogy a program végrehajtása a 2021–2027-es időszak aggasztóan lassú kezdete után lendületbe jött; 
3.	örömmel állapítja meg, hogy a Stratégiai Technológiák Európai Platformja (STEP) által bevezetett szabályok módosítása – kivételes előfinanszírozással és önkéntes 100%-os társfinanszírozással – pozitív hatást gyakorolt az ERFA végrehajtására, ami azt jelenti, hogy a tagállamok kiadásokat fordítanak a STEP célkitűzéseire; úgy véli továbbá, hogy a kifizetések 2024-ben történő emelésének hozzá kell járulnia a 2025 és 2027 közötti kifizetésekre nehezedő nyomás enyhítéséhez;
4.	megjegyzi, hogy a megnövekedett kifizetési igényeket szinte teljes egészében bírságokból és büntetésekből származó bevételek fedezik, például a Google-ra a trösztellenes szabályok megsértése miatt kiszabott 2,4 milliárd EUR összegű versenyjogi bírságból;
5.	megismétli, hogy az uniós költségvetésnek – amely az elmúlt évek különböző válságaira való reagálás miatt komoly terhelést kapott – hosszú távon fenntartható bevételekre van szüksége; ezért sajnálatát fejezi ki amiatt, hogy a Tanácsban nem történt előrelépés a saját források rendszerének az intézményközi megállapodásban foglalt ütemtervnek megfelelő reformja terén; emlékeztet a módosított bizottsági javaslatokat támogató álláspontjára, és sürgeti a Tanácsot és a tagállamokat, hogy mielőbb fogadják el az említett javaslatokat az uniós költségvetés rendelkezésére álló saját források növelése érdekében; emlékeztet régóta képviselt álláspontjára, amely szerint a bírságokat és díjakat az uniós költségvetés többletbevételeként kell felhasználni;
6.	üdvözli az az Ukrajnának nyújtott hitelre vonatkozó együttműködési mechanizmus bevételi és kiadási költségvetési sorainak beillesztését; hangsúlyozza az Ukrajnának nyújtott tartós pénzügyi támogatás fontosságát egy olyan környezetben, amikor az Ukrajna-eszköz és a meglévő makroszintű pénzügyi támogatási megállapodások keretében történő finanszírozás nem felel meg a szükségleteknek; 
7.	emlékeztet arra, hogy a további MFA-hiteleket a költségvetés mozgástere fogja biztosítani, és megismétli a Bizottsághoz intézett azon felhívását, hogy tájékoztassa a költségvetési hatóságot a hitelfelvételi és hitelnyújtási műveletektől függő mozgástérre vonatkozó kötelezettségek összesítésére vonatkozó részletes információkról; elvárja, hogy a Bizottság az (EU) 2024/2773 európai parlamenti és tanácsi rendelethez[footnoteRef:6] csatolt nyilatkozatának megfelelően bocsássa a Parlament és a Tanács rendelkezésére az összes szükséges információt; [6:  	Az Európai Parlament és a Tanács (EU) 2024/2773 rendelete (2024. október 24.) az Ukrajnának nyújtott hitelre vonatkozó együttműködési mechanizmus létrehozásáról és az Ukrajnának nyújtandó rendkívüli makroszintű pénzügyi támogatásról (HL L, 2024/2773, 2024.10.28., ELI: http://data.europa.eu/eli/reg/2024/2773/oj). ] 

8.	tudomásul veszi a 2024-re tervezettnél magasabb bérkiigazítást, amely hatással van mind a javadalmazásra, mind a nyugdíjakra, és 2024-ben az előrejelzéseknél magasabb volt az új nyugdíjasok száma, ami tovább növeli a nyugdíjköltségeket; üdvözli, hogy az intézmények közötti szinte valamennyi többletköltséget belső átcsoportosításokkal fedezték, és hogy ezért az egységes tartalékeszköz igénybevétele korlátozott;
9.	hangsúlyozza, hogy a bérkiigazítás a decentralizált ügynökségeket is érinti, amelyek az éves költségvetésük növekedésének 2%-os deflátorát meghaladó inflációval küzdenek, és különösen abban a tekintetben, hogy a kiadások nagy részét a személyzeti és működési költségek teszik ki; üdvözli, hogy azok az ügynökségek tekintetében, amelyek átcsoportosítások révén nem találták meg a forrásokat, 1,7%-kal növelik az uniós hozzájárulást; megismétli, hogy a decentralizált ügynökségek költségvetésének jelenlegi kezelése további mérlegelést igényel a 2027 utáni többéves pénzügyi keretre való bizottsági felkészülés részeként;
10.	tudomásul veszi a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökség (eu-LISA) előirányzatainak növekedését az emelkedő költségek fedezése érdekében, azonban aggodalmát fejezi ki az Európai Unió Menekültügyi Ügynöksége (EUAA) előirányzatainak ennek megfelelő csökkentése miatt; üdvözli, hogy az EUAA-t a többéves pénzügyi keret félidős felülvizsgálatának részeként megerősítették annak érdekében, hogy a migrációs és menekültügyi paktum végrehajtása tekintetében új feladatokat hajthasson végre; felhívja a Bizottságot, hogy szorosan működjön együtt mindkét ügynökséggel annak biztosítása érdekében, hogy azok képesek legyenek feladataik teljes körű ellátására és a hozzájuk rendelt további előirányzatok felhasználására;
11.	üdvözli az Európai Unió Bűnüldözési Képzési Ügynöksége (CEPOL) számára 2024-ben az ügynökség elleni 2024. júniusi kibertámadást követően biztosított további előirányzatokat; kitart amellett, hogy a kiberbiztonsági szolgálatnak (CERT-EU) le kell vonnia a tanulságokat, és további technikai támogatást kell nyújtania más intézmények és ügynökségek számára a magas kiberbiztonsági fenyegetésre tekintettel, valamint annak biztosítására, hogy egy újabb támadás ne veszélyeztesse egyik uniós ügynökséget vagy intézményt se; 
12.	hangsúlyozza az újonnan létrehozott Pénzmosás Elleni Hatóság fontosságát a felülvizsgált uniós szintű pénzmosás elleni keretben; ezért mély aggodalmát fejezi ki a létrehozási szakaszban tapasztalható késedelmek miatt, különösen a munkaerő-felvétellel kapcsolatban; 
13.	üdvözli, hogy a jelenleg hatályos átdolgozott költségvetési rendelettel lehetséges negatív bevételeket belefoglalni a költségvetésbe az elvesztett bírósági ügyek kompenzációs kamatainak kifizetésére; megjegyzi, hogy a Bizottság jelenleg állapítja meg e kamatok pontos összegét, és felhívja a Bizottságot, hogy ezt az információt 2025-ben a lehető leghamarabb bocsássa a költségvetési hatóság rendelkezésére; 
14.	jóváhagyja az 5/2024. számú költségvetés-módosítási tervezetről szóló tanácsi álláspontot;
15.	utasítja elnökét annak megállapítására, hogy az 5/2024. számú költségvetés-módosítást véglegesen elfogadták, valamint arra, hogy gondoskodjon annak közzétételéről az Európai Unió Hivatalos Lapjában;
16.	utasítja elnökét, hogy továbbítsa ezt az állásfoglalást a Tanácsnak és a Bizottságnak, valamint a nemzeti parlamenteknek.

